Laerskool George Suid | George
Die Regte Besluit!
Dit is vir Laerskool George-Suid 'n baie groot voorreg om u en u kind te verwelkom met die oog op 'n gesonde en gelukkige skoolloopbaan. Dit is die begin van 'n vennootskap wat beloof om pragtige hoogtepunte in te hou in belang van u kind
By Laerskool George-Suid streef ons daarna om gebalanseerde en gelukkige kinders en leiers tot hul volle potensiaal te ontwikkel. Ons roeping is om gedissiplineerde, doelgerigte en gesonde onderrig aan kinders te bied. Dit is ons toekomsvisie dat Laerskool George-Suid deur middel van persoonlike betrokkenheid en toewyding diensbaar sal wees in die gemeenskap en wenvennootskappe sal sluit om die toekoms van ons leerders en skool te verseker.
Akademie is die hoeksteen van ons kinders se ontwikkeling. Gr. 1 is die graad waar kinders die eerste keer kennis maak met formele onderrig. Ons spandeer baie tyd aan Lees, Klanke en Syfervaardigheid, omdat dit die kern van suksesvolle onderrig is. In die Intermediêre en Senior fase verwag ons van leerders om selfstandig te kan werk.
Elke onderwyser of onderwyseres is 'n kundige op sy of haar vakgebied wat die kinders in hul klas tot hul volle potensiaal laat ontwikkel.
LGS staan wel vir Laerskool George-Suid, maar met al die seëninge wat ons daagliks ervaar, dra dit 'n boodskap uit:
Laat God seëvier! Dit spreek ook vanself wanneer ons sê: Laerskool George-Suid: die regte besluit!
Strewe: Elke goeie Leerder van George-Suid
behoort 'n kind met Christelike waardes te wees,
is trots op sy skool,
is pligsgetrou in sy skoolwerk en buitemuurse aktiwiteite,
is netjies en dra die regte skooldrag wat te alle tye gemerk is,
gee altyd sy samewerking,
is altyd eerlik,
is trots op sy taal,
is lojaal en lief vir sy skool en
respekteer die opvoeders, leerders, sy medemens en sy besittings.
Weet wat by u kind se skool gebeur….
Al die skool nuus, belangrike datums, nuusbriewe, vorms, ens, word via die "School Communicator" program uitgestuur.
Kliek hier om die program af te laai – dit is heeltemal gratis!!
Dit is nou ook op u selfoon beskikbaar. Tik slegs die volgende adres op u selfoon in en selekteer
ons skool se naam op die pyltjie wat die opsies bied: http://schoolcommunicator.mobi
Ons voeg daagliks nuwe informasie by, wat outomaties op die ouers se rekenaars sal opdateer. Elke dag,
sodra die rekenaar aangeskakel word en daar 'n internet konneksie bewerkstellig is, sal die LGS School Communicator
op u rekenaarskerm verskyn met nuwe nuus, kalender datums, fotos, kontakte en ander nuttige bronne.
Aanvanklik is dit belangrik dat elke ouer hul eie LGS Communicator verpersoonlik, onder die "VERPERSOONLIK" afdeling.
Vul ook asb die "MY BESONDERHEDE" deel in, wat ons sal help om ons databasis op hoogte te hou.
Alhoewel die Nasionale Kurrikulum met uitkomsgebasseerde onderwys ten volle toegepas word by Laerskool George-Suid, is ons personeel se akademiese leuse
" Back to Basics".
Ons glo aan die basiese vaslegging van veral Wiskunde en lees in Afrikaans en Engels.
Een klassie dryf handel in die Wiskunde klas om vertroud te raak met die gebruik van ons geldstelsel,
die korrekte manier van pryse op produkte aanbring, uitgawe, inkomstes en winste te bereken terwyl 'n jonger
klassie weer huise beplan en bou in die Tegnologie klas.
Ons leerders word voorberei vir die kompeterende lewe na skool
Die pre-primêre afdeling spog met vier ten volle gekwalifiseerde onderwyseresse. Drie graad R-klasse volg die HNKV leerplan.
Alle assessering vind plaas volgens die leerprogramme: Lewensvaardigheid, Geletterdheid en Syfervaardigheid.
'n Sesde klassie, met 25 junior kleuters, ouderdom 4 – 5 jaar, word slegs blootgestel aan die bg. vaardighede en 'n vereenvoudigde
assessering word deur die onderwyseres gedoen.
Laerskool George-Suid spog met ´n pragtige Khanya sentrum wat tydens die tweede kwartaal van 2008 opgegradeer is. Met Computers for kids se sagteware en ´n dinamiese onderwyseres soos me. Elsabé Meyer is ons leerders toegerus met die beste hulp en onderrig moontlik.
Alhoewel ons, ons mediasentrum fisies kleiner gemaak het om ruimte te skep vir ´n groter rekenaarsentrum, beskik ons oor 'n goed toegeruste mediasentrum met 'n groot verskeidenheid boeke vir alle ouderdom kinders. 'n Gerekenariseerde uitleenstelsel help om boeke vinnig en moeiteloos uit te neem wat baie tyd en arbeid bespaar.
By George-Suid is elke leerder vir ons belangrik en daarom wil ons die beste geleentheid aan elkeen bied. Leerders wat probleme ondervind met lees, spelling en wiskunde, word opgeneem in ´n Leerondersteuningsprogram. Dié leerders word uit hulle klasse onttrek vir hulp in groepsverband. Die SOS vorm die ruggraat vir die plasing van leerders wat Leerondersteuning moet ontvang.
Leerders word van akademiese en emosionele probleme van hulp voorsien. Daar word op ´n gereelde basis vergader om leerders se probleme te bespreek en ´n plan van aksie word dan uitgewerk om die leerder se probleem aan te spreek.
Professionele mense kom gedurende skoolure om leerders te help.
DIE SKOOL VAN UITNEMENDHEID
Kyk na ons aktiwiteite by die skool...
Loerie Prettrap 2010
Personeel / Skool
Vir baie meer fotos en aktiwiteite – Loer hier
Vrae ? ?
Die skool het 'n nuwe kommunikasie program (D6). Waar kan ek toegang kry?
Dit is gratis. Laai gerus sagteware af by http://www.school-communicator.com/download.php?schoolid=243
Volg dan die eenvoudige installering proses en kry onmiddelik toegang tot daaglikse inligting en boodskappe.
Hoe laat kom die skool bedags uit?
Kyk asseblief op ons webtuiste onder "ouers" – daar is heelwat inligting vir alle ouers beskikbaar gestel.
Ek wil graag meer betrokke raak by my kind se skool. Sal ek in die pad wees?
Ons vra juis dat alle ouers betrokke raak by die skool. Meld by ontvangs aan of stuur 'n e-pos met u kontak besonderhede en laat weet waar u kan help.
Physical Address: h/v Laing & Meade straat George
Postal Address: Posbus 406 George
Telephone: +27(0)44 8733464
Fax: +27(0)44 8732704
Directions: 1. Head southeast on Albert St toward Meade St	750 m 2. Take the 3rd left onto Mitchell St Destination will be on the left